armvectores/hy_wikipedia_2023 huggingface dataset:
Ֆուլադշեհր

Ֆուլադշեհր (պարսկերեն՝ فولادشهر), ավելի վաղ՝ Արիաշեհր, քաղաք կենտրոնական Իրանում՝ Սպահանի նահանգում։ Մտնում է Լենջան շահրեստանի կազմի մեջ։


== Աշխարհագրություն ==
Քաղաքը գտնվում է Սպահանից հարավ-արևմուտք՝ կենտոնական Զագրոսի լեռնային տեղանքում, ծովի մակարդակից 1704 մետր բարձրության վրա։
Ֆուլադշեհրը գտնվում է Սպահանից՝ նահանգի վարչական կենտրոնից, մոտ 21 կմ հարավ-արևելք և երկրի մայրաքաղաքից՝ Թեհրանից, 347 կմ հարավ։ Մոտակա օդանավակայանը գտնվում է Զերինշեհրում։


== Պատմություն ==
1964 թվականին Իրանի արդիականացումն իրականացնող շահ Մոհամմադ Ռեզա Փահլավիին Խորհրդային Միության հետ պայմանագիր է կնքել Սպահան արվարձանում «Սպահան Սթիլ Քոմփանի» (ESCO) խոշոր մետալուրգիական գործարանի կառուցման մասին։ Շինարարական աշխատանքները սկսվել են 1967 թվականին, իսկ 1974 թվականին կայացել է գործարանի հանդիսավոր բացումը՝ ԽՍՀՄ նախարարների նախագահ Ալեքսեյ Կոսիգինի մասնակցությամբ։
Ֆուլադշեհր քաղաքը կառուցվել է գործարանի շինարարությանը զուգահեռ՝ նրա աշխատողների բնակության համար։ 1960-ական և 1970-ական թվականներին նաև բնակվել են խորհրդային մասնագետները, որոնք կառուցում էին մետալուրգիական գործարանը և Ֆուլադշեհր քաղաքը։


== Ճարտարապետություն ==
Ֆուլադշեհրը (ի սկզբանե՝ Արիաշեհր) դարձել է Իրանի առաջին ժամանակակից խոշոր քաղաքը, որը կառուցվել է միասնական գլխավոր հատակագծով։ Քաղաքի հատակագիծը մշակվել է Մոսկվայի ՀԻՊՈԳՈՐ ինստիտուտի կողմից՝ ճարտարապետ Անատոլի Մելիք-Փաշաևի և ՄՊՀ պրոֆեսոր Եվգենի Պերցիկի ղեկավարությամբ։ Ֆուլադշեհրի նախագծմանն ու ստեղծմանը ակտիվորեն մասնակցել են Մոսկվայի և Թբիլիսիի նախագծողներն ու շինարարները։ Արիաշեհր քաղաքի գլխավոր հատակագիծը պատրաստվել է 1969 թվականին և ներառվել ուրբանիզացիայի միջազգային հանրագիտարանում, որը ԱՄՆ-ում հրատարակվել է 1974 թվականին։
Քաղաքի հարավային մասն ունի կանոնավոր ճառագայթաձև-կիսագնդային դասավորություն։ Ճառագայթային բուլվարները, փողոցները և դրանց հատող կիսաօղակաձև բուլվարները քաղաքը բաժանում են թաղամասերի։ Քաղաքում կառուցվել է 36 թաղամաս, ևս 9-ը՝ շինարարության ընթացքի մեջ են։ Թաղամասերն ունեն հատուկ նշում՝ բաղկացած լատիներեն տառից (A, B, C) և թվերից։ Առաջին լատինական տառը նշանակում է աշխարհագրական դիրքը. քաղաքի արևելքում են գտնվում A խմբի թաղամասերը, արևմուտքում՝ B խմբի թաղամասերը և այլն։
Ֆուլադշեհրի հարավ-արևելքի թաղամասերը կառուցվել են բազմաբնակարան շենքերով՝ միկրոշրջանառության սկզբունքով։ B5 թաղամասը կառուցվել է խորհրդային տիպի բազմատարր պանելներով։


== Բնակչություն ==
Ըստ 2006 թվականի վիճակագրության՝ բնակչության թիվը 55 496 մարդ է։ 2016 թվականին քաղաքում բնակվում էին 88 426 մարդ։ 


== Տնտեսություն ==
Քաղաքի հարավ-արևմուտքում է գտնվում Սպահանի մետալուրգիական գործարանը (Esfahan Steel Company, ESCO)՝ Իրանի խոշորագույն մետալուրգիական ձեռնարկություններից մեկը։
Քաղաքի մոտակայքում է գտնվում «Սիման Սեպահան» ցեմենտի գործարանը։


== Սպորտ ==
Ֆուլադշեհրում է գտնվում նույնանուն մարզադաշտը, որը «Զոբ Ահան» և «Սեպահան» ֆուտբոլային ակումբների տնային ասպարեզն է։


== Ծանոթագրություններ ==


== Արտաքին հղումներ ==
Как советские строители город в Иране построили
Կաբեսոն դե Վալդերադուեյ

Կաբեսոն դե Վալդերադուեյ (իսպ.՝  Cabezón de Valderaduey)՝ մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Տարածքը կազմում է 10,24 կմ2։ Բնակչությունը՝ 37 մարդ (2010 թվականի տվյալներով)։ Պրովինցիայի վարչական կենտրոնից գտնվում է 82 կմ հեռավորության վրա։


== Արտաքին հղումներ ==
Valladolideko udalerrei buruzko webgunea Valladolideko aldundiaren webgunean. Archived 2010-04-03 at the Wayback Machine.
Գարրի Մայիլյան

Գարրի Գեորգիի Մայիլյան (ապրիլի 4, 1956(1956-04-04), Թբիլիսի, Վրացական ԽՍՀ, ԽՍՀՄ), հայ ֆագոտահար, մանկավարժ։


== Կենսագրություն ==
Գարրի Մայիլյանը ծնվել է 1956 թվականի ապրիլի 4-ին Թբիլիսիում։ Ավարտել է Թբիլիսիի կոնսերվատորիայի ֆագոտի բաժինը (Զ. Ալավիձեի դասարան)։ 1979-1994 թվականներին եղել է Թբիլիսիի երաժշտական կոմեդիայի թատրոնի և Վրաստանի պետական սիմֆոնիկ նվագախմբի տրոմբոնահար, Վրաստանի ֆիլհարմոնիկ նվագախմբի մենակատար։ 1994 թվականին դարձել է Հայաստանի ֆիլհարմոնիկ նվագախմբի
տրոմբոնահար, իսկ 2006-2012 թվականներին դրան զուգահեռաբար եղել է Երևանի օպերայի և բալետի թատրոնի նվագախմբի տրոմբոնահար։ 1997 թվականին սկսել է դասավանդել Երևանի պետական կոնսերվատորիայի ֆագոտի և կամերային փողային անսամբլի
դասարաններում (2012 թվականից՝ պրոֆեսոր)։
Հեղինակել է «Ֆագոտը Հայաստանում» (2009) գիրքը և հանդես եկել որպես «Վիլհելմ Շպեռլինգ» (2016) գրքի համահեղինակ։


== Արտաքին հղումներ ==
Գլինկա. Պաթետիկ տրիո կլարնետի ֆագոտի եվ դաշնամուրի համար (1-ն մաս) (Ֆագոտ՝ Գարրի Մայիլյան]
Ադելաիդ Ջոնսոն

Ադելաիդ Ջոնսոն (անգլ.՝ Adelaide Johnson, սեպտեմբերի 26, 1859(1859-09-26), Plymouth, Illinois, Իլինոյս, ԱՄՆ - նոյեմբերի 10, 1955(1955-11-10), Վաշինգտոն, Կոլումբիայի շրջան, ԱՄՆ), ամերիկացի քանդակագործ, որի աշխատանքը ցուցադրվում է ԱՄՆ Կապիտոլիում և ֆեմինիստ, որը պայքարել է կանանց հավասարության համար։ Հայտնի է եղել որպես «կանանց շարժման քանդակագործ»։


== Կենսագրություն ==

Սառա Ադելին Ջոնսոնը ծնվել է համեստ միջոցներով ապրող հողագործի ընտանիքում, Իլինոյս նահանգի Պլիմաուֆ գյուղում։ Հաճախել է գյուղական դպրոց, այնուհետև սովորել է Սենտ Լուի դիզայնի դպրոցում։ 1878 թվականին նա փոխել է անունը՝ Ադելինից դառնալով Ադելաիդ, որն ըստ նրա ավելի դրամատիկ անուն է։ Տեղափոխվել է Չիկագո և վաստակել իր արվեստով։ 1882 թվականի հունվարին, շտապելով հասնել իր ստուդիա, սայթաքել և ընկել է քսան ոտնաչափ բարձրությամբ չհսկվող վերելակի սանդղատուն։ Վնասվածքներով դատական գործ է հարուցել և ստացել 15000 ԱՄՆ դոլարի չափով փոխհատուցում։ Վնասվածքը և փոխհատուցված գումարը նրան ֆինանսական ազատություն տվեցին մեկնելու Եվրոպա, ուսանելու գեղանկարչություն և քանդակագործություն, հնարավորություն, որն առանց պատահարի նա չէր ունենա։ Հնարավորությունից օգտվելով՝ Ադելաիդ Ջոնսոնն ուսանել է Դրեզդենում և Հռոմում, Հռոմում ուսանելով Ջուլիո Մոնտերդերի հետ, որտեղ մինչև 1920 թվական ստուդիա է ունեցել։

Ջոնսոնը 1893 թվականին Կնոջ շենքում կազմակերպված համաշխարհային ցուցահանդեսում ներկայացրել է Դիմաքանդակների արձանախումբը և Քերոլայն Բ. Ուինսլուի կիսանդրին։ Պրոֆեսիոնալ կարիերայի բարձրագույն կետն է եղել Վաշինգտոնում սուֆրաժիստ կանանց պատվին հուշարձանի ստեղծումը։ Ալվա Բելմոնտն աջակցել է ֆինանսավորման հարցում և Լուկրեցիա Մոտի, Էլիզաբեթ Քեդի Ստենթոնի և Սյուզեն Էնթոնիի դիմաքանդակներից կազմված արձանախումբը բացվել է 1921 թվականին Կապիտոլիումի ռոտոնդայում։ Աշխատանքը նախ պահվել է ԱՄՆ-ի Կապիտոլիումի գետնադամբանում, այնուհետև տեղափոխվել է ներկայիս վայրը և ռոտունդայում ցուցադրվել է 1997 թվականից։
1896 թվականին Ջոնսոնն ամուսնացել է բրիտանացի գործարար, բուսակեր Ֆրեդերիկ Ջենկինսի հետ, որը նրանից տասնմեկ տարի երիտասարդ էր։  Ֆրեդերիկը վերցրել է կնոջ ազգանունը որպես «հանճարի հանդեպ սիրո դրսևորում»։ Նրանց ամուսնացրել է կին հոգևորականը, նրա հարսնաքույրերն են եղել Սյուզան Բ. Էնթոնիի և Էլիզաբեթ Քեդի Սթենթոնի կիսանդրիները։ Ամուսնությունը տևել է տասներկու տարի։
Ջոնսոնի կարիերան անկում է ապրել 1930-ական թվականներից հետո, և նա կանգնել է ֆինանսական խնդիրների առջև։ Նա ապավինում էր ուրիշներից ստացած ֆինանսական օժանդակությանը և հաճախ չէր ցանկանում վաճառել իր քանդակները, քանի որ զգում էր, որ առաջարկվող գինը չի համապատասխանում արժեքին։ Բախվելով դատարանով գույքից զրկվելու վտանգին, 1939 թվականին նա հրավիրեց մամուլին ականատեսը լինելու իր քանդակների ոչնչացմանը՝ որպես բողոք հանգամանքների և սուֆրաժիստ կանանց և այլ կանանց համար ստուդիա-թանգարանի երազանքը չիրականացնելու դեմ։ 1947 թվականին տեղափոխվեց ընկերների մոտ և հեռուստացույցով փորձեց գումար շահել և հետ ստանալ իր տունը։ Ակտիվ բնույթի պատճառով նա խաբել է իր իրական տարիքը։ 100-ամյակը տոնել է 88 տարեկանում։ Մահացել է 108 տարեկանում, թեև «միայն» 96 էր։
Թաղված է Վաշինգտոնի Կոնգրեսի գերեզմանատանը։


== Գրականություն ==
Congressional Cemetery, Washington DC


== Ծանոթագրություններ ==
Արեգակնային համակարգի ամենաբարձր լեռնագագաթների ցանկ

Բերված է Արեգակնային համակարգի ամենաբարձր լեռնագագաթների ոչ ամբողջական ցանկը։


== Պատկերասրահ ==
Գագաթները նվազման կարգով «հիմքից մինչև կատար»։

		
		
		
		
		
		
		
		


== Ծանոթագրություններ ==


== Արտաքին հղումներ ==

Ռեյասիլվիա խառնարանի կենտրոնական գագաթի 3-D photojournal.jpl.nasa.gov-ում։ տեսքը վերևից և տեսքը կողքից
Ռեյասիլվիա խառնարանի կենտրոնական գագաթի գունավոր պատկերներ Planetary.org-ում։ տեսքը ներքևից (գագաթը գտնվում է վերևի աջ կողմում) և Վեստայի հարավային կիսագնդի խճանկարը
Արեգակնային համակարգի ամենաբարձր լեռնագագաթներ Archived 2016-03-04 at the Wayback Machine.
CMSilla

CMSilla-ն կայքի կառավարման համակարգ է որը գրված է PHP լեզվով։ Այս համակարգի միջոցով հնարավոր է ստեղծել տարբեր բարդության ինտերնետ կայքեր։ CMSilla–ն բավականին պարզ է օգտագործման համար, բայց միևնույն ժամանակ շատ արդյունավետ է կայքերը կառավարելու համար։ Ծրագրի գլխավոր առանձնահատկություններից է կայքի տեղեկատվական և տեխնիկական ապահովությունը։ CMSilla–ն ազատ ծրագիր է, որպես տվյալների բազա օգտագործում է MySQL-ը։
Կիրառվում է բլոգների, ինտերնետ-խանութների, ընկերությունների կայքերի, պորտալների, կայք-բացիկների պատրաստման համար։


== Անվտանգության ապահովում ==
Թույլատվության տարանջատել իրավունքները։


== Գործառույթներ ==
«Մարդուն հասկանալի» URL-ներ,
Ֆայլերի փաթեթային բեռնում,
Ֆայլերի բեռնում ապափաթեթավորումով,
WYSIWYG խմբագրիչ,
Օբյեկտների պատճենում։


== Առանձնահատկություններ ==
Միջերեսի տեղայնացում,
Բազմալեզու բովանդակություն,
UTF-8-ի աջակցություն,
Էջերի քեշավորում։


== Հնարավորություններ ==
SEO,
Ոճերի և թեմաների կառավարում,
RSS-ի արտահանում,
Հետադարձ կապի համակարգ (ֆորում),
Հարցումներ,
Քվեարկություն,
Որոնում,
Բլոգեր,
Նորություններ,
Օգտագործողների կառավարում,
Ինտերնետ-խանութ
Ռաասիկու (Էստոնիայի շրջան)

Անվան այլ կիրառումների համար տե՛ս՝ Ռաասիկու (այլ կիրառումներ)Ռաասիկու շրջան (էստ․՝ Raasiku vald), շրջան Էստոնիայի Հարյումաա նահանգում։ Շրջանի կենտրոնն է Առուկյուլա գյուղական ավանը։


== Բնակչություն ==
2012 թվականի տվյալներով շրջանում բնակվում էին 4738 մարդ։ Բնակչության խտությունը շրջանում կազմում էր 29,99 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Թիավարների նախաճաշը (նկար)

Թիավարների նախաճաշը (ֆր.՝ Le Déjeuner des canotiers, անգլ.՝ Luncheon of the Boating Party), ֆրանսիացի նկարիչ Պիեռ-Օգյուստ Ռենուարի (ֆր.՝ Pierre-Auguste Renoir, 1841-1919) կտավը, որ նկարվել է 1880-1881 թվականներին։


== Պատմություն և նկարագրություն ==
1881 թվականի փետրվարին նկարը Ռենուարից գնել է ֆրանսիացի հայտնի հավաքորդ Պոլ Դյուրան-Ռյուելը (ֆր.՝ Paul Durand-Ruel)՝ վճարելով 15000 ֆրանկ, ինչը բավականին մեծ գումար էր այն ժամանակվա համար։ Դյուրան-Ռյուելի մահից հետո՝ 1923 թվականին, նրա որդիները նկարը 125 000 դոլարով վաճառել են ամերիկացի հայտնի հավաքորդ Դունկան Ֆիլիպսին (անգլ.՝ Duncan Phillips), ինչից հետո այն մնացել է նրա հավաքածուում։ 1930 թվականին Դունկան Ֆիլիպսի հավաքածուն տեղափոխվել է Վաշինգտոնի Dupont Circle շրջանում գտնվող շենքը, որն այդ ժամանակից ի վեր օգտագործվում է որպես նկարչության թանգարան՝ Ֆիլիպսի հավաքածու (անգլ.՝ The Phillips Collection):
Կտավը նկարվել է Ֆուրնեզ տանը, որ տեղակայված է Սենա գետի կղզիներից մեկում՝ Շատուում, որ գտնվում է Փարիզից արևմուտք։ Ռենուարը սիրել է այդ վայրն ու այդտեղ է նկարել իր մի քանի կտավները։ Նկարում փաստացիորեն պատկերված է ընկերների հավաքույթ։ Տիրում է ուրախ, անկաշկանդ տրամադրություն, չկա ցուցամոլության ոչ մի դրսևորում, բոլորը գտնվում են բնական վիճակներում, պատահական կեցվածքով։ Բազրիքից այն կողմ երևում է խիտ բուսականություն, որի հետևում կարելի է տեսնել Սենան։
Կտավում Ռենուարը նկարել է իր բազմաթիվ ընկերների ու ծանոթների։

Նկարը որպես մոտիվ է ծառայել ֆրանսիական «Le vernis craque» սերիալի համար, որ նկարահանել է ռեժիսոր Դանիել Ժանոն 2011 թվականին։


== Ծանոթագրություններ ==
1359

1359 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1359 թվականն է, 
XIV դարի 59-րդ տարին։


== Դեպքեր ==


== Ծնունդներ ==


== Մահեր ==
Հակոբ Բ Անավարզեցի, Ամենայն հայոց կաթողիկոս 1327–41-ին, հաջորդել է Կոստանդին Դ Լամբրոնացուն
Ստորակետ

Անվան այլ կիրառումների համար տե՛ս՝ Ստորակետ (այլ կիրառումներ)Ստորակետ, կետադրական նշաններից մեկը։
Հայերենում ստորակետ դրվում է՝

գերադաս և ստորադաս նախադասությունների միջև.
երբ տարբեր ստորադաս նախադասությունների կապող ստորադասական շաղկապները կամ շաղկապական բառերը գործածվում են իրար մոտ, ստորակետով տրոհումը կատարվում է ըստ տարբեր նախադասությունների.
եթե ստորադասական շաղկապը զեղչված է, գերադաս և ստորադաս նախադասությունների տրոհումը սովորաբար կատարվում է բութով.
համադաս նախադասությունների միջև, երբ սրանք կապակցված են առանց շաղկապի, ինչպես նաև և-ից, ու-ից, կամ-ից բացի, որևէ շաղկապով (իսկ, բայց, սակայն, մինչդեռ և այլն).
և, ու, կամ շաղկապներով կապակցված համադաս նախադասությունների միջև, որոնք չունեն ընդհանուր ենթակա.
և, ու, կամ շաղկապներով կապակցված համադաս նախադասությունների միջև, որոնց ենթական ընդհանուր է, սակայն առաջինին հաջորդում է ստորադաս նախադասություն, կամ այն ունի տրոհվող վերջադաս դերբայական դարձվածք.
նախադասության համադաս անդամների միջև, երբ սրանք կապակցված չեն և, ու, կամ շաղկապներով.
ծանոթություն - համադաս անդամների միջև ստորակետ է դրվում նաև այն դեպքում, երբ նրանցից մեկը դերբայական դարձված է։
միջանկյալ բառերի, բառակապակցությունների, նախադասությունների և նախադասության մնացած մասի միջև.
խոսքի մասերից միջանկյալ կիրառությամբ առավելապես հանդես են գալիս ձայնարկությունները, վերաբերականների մի մասը.
կոչականի և նախադասության հիմնական մասի միջև.
կրկնադիր և...և, թե-թե, կամ-կամ, ոչ-ոչ շաղկապներով կապակցված բառերի, նախադասությունների միջև.
միջադաս տրոհված դերբայական դարձվածից առաջ և հետո.
միջադաս դերբայական դարձվածի տրոհման կանոնը պահպանվում է նաև այն դեպքում, երբ դերբայական դարձվածին նախորդում կամ հաջորդում են միայն նրան համազոր անդամներ.
ըստ, նայած, համաձայն, համապատասխան, հակառակ, հանդերձ, չնայած, չհաշված, փոխանակ, ի տարբերություն, ի հեճուկս, բացի, զատ, բացառությամբ կապերով ձևավորված հիմունքի ու զիջման միջադաս պարագաներից առաջ և հետո.
բացահայտչից հետո, եթե նախադասությունը շարունակվում է.
բացահայտչից հետո ստորակետ չի դրվում.
երբ հատկացուցչի բացահայտչին հաջորդում է նրանից տարբեր հոլովով բառ, որը չի կարող շփոթել բացահայտչի հետ.
երբ բացահայտչի հետ գործածված է հետադաս կապ.
երբ տրամաբանական շեշտը բացահայտչի վրա ընկնելու պատճառով ստորոգյալի հանգույցը կամ օժանդակ բայը դրվում է բացահայտչից հետո.
երբ բացահայտչին հաջորդում է հավելական էլ շաղկապը.
բացահայտչից հետո ստորակետ չի դրվում, եթե նույն տեղում պահանջվում է դնել բութ կամ միջակետ.
հետադաս տրոհված որոշչի հետո, եթե նախադասությունը շարունակվում է.
տրոհված որոշչից հետո ստորակետ չի դրվում, եթե նույն տեղում պահանջվում է դնել բութ կամ միջակետ.
մեկնական բառից առաջ.
մատենագիտական աղբյուրի նկարագրության մեջ ներկայացվող տվյալների միջև։


== Գրականություն ==
Սերգեյ Աբրահամյան, «Հայերենի կետադրություն», ուսումնական ձեռնարկ, 2002 թ.
Պերվոմայսկի (գյուղ, Բլագովարսկի շրջան)

Անվան այլ կիրառումների համար տե՛ս՝ Պերվոմայսկի (այլ կիրառումներ)Պերվոմայսկի (ռուս.՝ Первомайский, բաշկիրերեն՝ Первомайск), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 988 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բարրուի գավառ

Բարրուի գավառ  (պորտ.՝ Microrregião de Barro), գավառ Բրազիլիայում, մտնում է Սեարա նահանգի մեջ։ Մտնում է Ժագուարիբի նահանգի մարզի մեջ։ Բնակչությունը կազմում է 90 188 մարդ 2006 թվականի տվյալով։ Զբաղեցված տարածքը 2707,338  կմ²։ Բնակչության խտությունը 33,3  մարդ/կմ²։


== Վիճակագրություն ==
Համախառն ներքին արտադրանքը կազմել է 167 724 003,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 1 905,79 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,639


== Գավառի կազմ ==
Գավառի կազմի մեջ են մտնում հետևյալ համայնքները.

Բարու
Աուրորա
Ստարո-Ալմյասովո

Ստարո-Ալմյասովո (ռուս.՝ Старо-Альмясово, բաշկիրերեն՝ Иҫке Әлмәс), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էվալդ Օկաս

Էվալդ Օկաս (էստ․՝ Evald Okas, ռուս.՝ Эвальд Окас, նոյեմբերի 28 (դեկտեմբերի 11), 1915, 1915[…] կամ նոյեմբերի 28, 1915(1915-11-28), Տալլին, Ռուսական կայսրություն - ապրիլի 30, 2011(2011-04-30), Տալլին, Էստոնիա), էստոնացի խորհրդային նկարիչ, ԽՍՀՄ ժողովրդական նկարիչ (1963 թ.), ԽՍՀՄ գեղարվեստի ակադեմիայի իսկական անդամ (1975 թ.)։ 
Սովորել է Տալլինի բարձրագույն գեղարվեստական ուսումնարանում (1938-1941 թթ.)։ 1944 թվականից դասավանդել է Տալլինի Գեղարվեստական ինստիտուտում (1954 թվականից՝ պրոֆեսոր)։ Գործերից են «Պատերազմը Մահտրայում» (1958, էստոնիայի պատմության թանգարան, Տալլին), «Վառվող «Վագրը» (1973, էստոնիայի Գեղարվեստական թանգարան, Տալլին), «էստոնական ԽՍՀ թերթաքարային արդյունաբերությունը» շարքը (աքվատինտա, 1959), «Վ․ Ի․ Լենին» (չոր ասեղ, աքվատինտա, 1964 և 1969)։ Էստոնական ԽՍՀ պետական մրցանակներ (1947, 1948, 1950, 1959, 1965 թթ.)։ 
Եղել է նաև ԽՍՀՄ IX գումարման Գերագույն խորհրդի դեպուտատ։ Պարգևատրվել է Լենինի և Աշխատանքային կարմիր դրոշի շքանշաններով։


== Ծանոթագրություններ ==
Zakspeed 841

Բոլիդ Zakspeed 841 (անգլ.՝ Zakspeed 841), ի նախագծած մրցարշավային ավտոմեքենան է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 1985 թվականի մրցարշավին մասնակցելու համար։


== Ծանոթագրություններ ==
Սկրեգոտովկա

Սկրեգոտովկա (ուկրաիներեն՝ Скреготівка), գյուղ Ուկրաինայի Վոլինի մարզի Կիվերցիի շրջանում։ Հիմնադրվել է 1890 թվականին։
2001 թվականի տվյալներով Սկրեգոտովկա գյուղում բնակվում էր 386 մարդ։ Բնակավայրը զբաղեցնում է 1623 կմ² տարածք։ Բնակչության խտությունը կազմում էր 237,83 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջակոմո դա Վինյոլա

Վինյոլա (իտալերեն՝ Vignola) (իսկական ազգանունը՝ Բարոցցի, Barozzi) Ջակոմո դա (հոկտեմբերի 1, 1507, Վինոլա, Մոդենա (գավառ), Էմիլիա Ռոմանիա - հուլիսի 7, 1573, Հռոմ, Պապական մարզ), իտալացի ճարտարապետ և ճարտարապետության տեսաբան։
Ստեղծագործել է Ուշ Վերածննդի, մաներիզմից բարոկկոյին անցման ժամանակաշրջանում։ Հեղինակ է «Ճարտարապետության հինգ օրդերների կանոն» (իտալերեն՝ Regola delli cinque ordini di Archi- tettura, Հռոմ, 1562 թ., ռուսերեն թարգմանություն 1939 թ.) դասական տրակտատի, որը մեծ ազդեցություն է ունեցել Եվրոպայում, հատկապես կլասիցիզմի շրջանում։ Աշխատությունում ներկայացված օրդերների համաչափությունները Վինյոլան իր կառույցներում չի կիրառել։ Նա նպատակ է ունեցել ճարտարապետական միալեզվության հիմունքներով նպաստել համաշխարհային կաթոլիկ ճարտարապետության ստեղծմանն ու տարածմանը։ Վինյոլաի նշանավոր կառույցներից են օվալաձև հատակագծով առաջին եկեղեցու շինությունը՝ Սանտ Անդրեա եկեղեցին (1555 թ.), և Իլ Զեզու եկեղեցին (1568 թ.-ից 1584 թվականներին, երկուսն էլ Հռոմում), որը բարոկկոյի բազմաթիվ տաճարների նախատիպն է եղել, և, ըստ Յո. Ստրժիգովսկու, Իտալիայում հայկական գմբեթավոր դահլիճ տիպի օրինակով կառուցված առաջին եկեղեցին է։ Քաղաքաշինական առումով ուշագրավ են Պալացցո Ֆառնեզեն (1558 թ. –ից 1573 թվականներին, մեծաչափ հնգանիստ ծավալի կենտրոնում բոլորաձև բակ է) Կապրարոլայում և Հուլիոս III պապի վիլլան (1550 թվականից 1555 թվականներին) Հռոմում։ Ըստ Պալլադիոյի, Վինյոլան ճարտարապետության դասականությունը վերականգնող մեծագույն վարպետներից է։


== Ծանոթագրություններ ==
Ալբերտ Առուշանյան

Ալբերտ Առուշանյան (26 հուլիսի, 1971, Բաքու - 7 հունվարի, 1994, Հակոբ կամարի), հայ ազատամարտիկ, Արցախյան ազատամարտի մասնակից։


== Կենսագրություն ==
Ալբերտ Առուշանյանը ծնվել է 1971 թվականի հուլիսի 26-ին Բաքու քաղաքում։ Չորս ամսական հասակում կորցրել է մորը։ Ընտանիքի հետ տեղափոխվել է Մարտակերտի շրջանի Առաջաձոր գյուղ, որտեղ ավարտելով գյուղի միջնակարգ դպրոցի 8-րդ դասարանը, ուսումը շարունակել է Ներքին Հոռաթաղի թիվ 120 պրոֆտեխուսումնարանում։ 1991 թվականին ծառայել է Խաչենի գումարտակում։ Մասնակցել է մի շարք մարտերի։ Զոհվել է 1994 թվականի հունվարի 7-ին Հակոբ Կամարի գյուղի համար մղված մարտում։ Հետմահու պարգևատրվել է «Արիության համար» մեդալով։ Ամուսնացած չէր։ Հանգչում է Առաջաձորի գերեզմանատանը։


== Ծանոթագրություններ ==
Կորի եզակի կետ

Կորի եզակի կետ,  M կետը կոչվում է F(x,y) = 0 հավասարումով որոշվող կորի եզակի կետ, եթե այդ կետում F(x,y) ֆունկցիայի մասնակի ածանցյալները հավասարվում են զրոյի։ Այդ դեպքում, եթե նույն կետում երկրորդ կարգի ոչ բոլոր մասնակի ածանցյալներն են հավասար զրոյի, ապա եզակի կետը կոչվում է կրկնակի։ Բազմակի եզակի կետ սահմանվում է հանգունորեն։ Կրկնակի եզակի կետի շրջակայքում կորի կառուցվածքն ուսումնասիրելու համար էական է 

  
    
      
        Δ
        =
        
          
            
              
                ∂
                
                  2
                
              
              F
              
                ∂
                
                  2
                
              
              F
            
            
              ∂
              
                x
                
                  2
                
              
              ∂
              
                y
                
                  2
                
              
            
          
        
        −
        (
        
          
            
              
                ∂
                
                  2
                
              
              F
            
            
              ∂
              x
              ∂
              y
            
          
        
        
          )
          
            2
          
        
      
    
    {\displaystyle \Delta ={\frac {\partial ^{2}F\partial ^{2}F}{\partial x^{2}\partial y^{2}}}-({\frac {\partial ^{2}F}{\partial x\partial y}})^{2}}
  արտահայտության նշանը։ Δ>0 դեպքում եզակի կետը կոչվում է առանձնացված, Δ<0 դեպքում՝ հանգուցային կամ ինքնահատման։ Օրինակ, կոորդինատների սկզբնակետը 
  
    
      
        
          y
          
            2
          
        
        −
        
          x
          
            4
          
        
        +
        4
        
          x
          
            2
          
        
        =
        0
      
    
    {\displaystyle y^{2}-x^{4}+4x^{2}=0}
   կորի համար առանձնացված եզակի կետ է, իսկ 
  
    
      
        
          
            (
            
              x
              
                2
              
            
            +
            
              y
              
                2
              
            
            +
            
              a
              
                2
              
            
            )
          
          
            2
          
        
        −
        4
        
          a
          
            2
          
        
        
          x
          
            2
          
        
        −
        
          a
          
            4
          
        
        =
        0
      
    
    {\displaystyle {(x^{2}+y^{2}+a^{2})}^{2}-4a^{2}x^{2}-a^{4}=0}
   կորի համար՝ հանգուցային (նկ․ 2)։ Δ = 0 դեպքում կորի եզակի կետ կամ առանձնացված
է, կամ բնութագրվում է նրանով, որ կորի տարբեր ճյուղեր այդ կետում ունեն ընդհանուր շոշափող։
Ժուրավնա

Ժուրավնա (ռուս.՝ Журавна), գյուղ Ռուսաստանի, Մոսկվայի մարզի Զարայսկի շրջանի կազմում։
Բնակչությունը վերջին հայտնի գրանցված տվյալներով կազմում էր 875 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եյսկի (Բոկովսկի շրջան)

Եյսկի (ռուս.՝ Ейский), գյուղակ (խուտոր) Ռուսաստանի Դաշնության Ռոստովի մարզի Բոկովսկի շրջանում։ Մտնում է Վեխնեչիրսկի գյուղական համայնքի կազմի մեջ։
Տախոմետր

Տախոմետր (հուն․՝ τάχος — արագություն և մետր), մեքենաների և մեխանիզմների լիսեռների պտտման հաճախականությունը (անկյունային արագությունը) չափելու սարք։ Առավել տարածված են մեխանիկական կենտրոնախույս, մագնիսական (և էլեկտրական տախոմետրերը)։ Սակավ կիրառվում են պնեմատիկ և հիդրավլիկական տախոմետրեր։ Տախոմետրի չափումները կատարվում են 0-ից 1000000 պտ/ր սահմաններում, թույլատրելի սխալանքը ± 0,05-ից 4% աշխատանքային տիրույթի սահմաններում է։ Ցուցմունքների ավտոմատ գրանցումով տախոմետրը կոչվում է տախոգրաֆ։
Հիրոնոբու Սակագուտի

Հիրոնոբու Սակագուտի  (Ճապ.՝ 坂口 博信 Сакагути Хиронобу, նոյեմբերի 25,1962 ), ճապոնական խաղերի դիզայներ, խաղի ռեժիսոր և խաղ արտադրող։ Նա հայտնի Final Fantasy խաղերի շարքի ստեղծողն է։


== Կենսագրություն ==
Հիրոնոբու Սակագուտին ծնվել է 1962 թվականի նոյեմբերի 25-ին։ 1983 թվականին նա դուրս է մնում համալսարանից և դառնում է Square-ի աշխատակից, որն այն ժամանակ «Denyūsha Electric Company»-ի բաժինն էր։ Շուտով «Square»-ը դառնում է իր սեփական ընկերությունը, իսկ Սակագուտին ստանձնում է պլանավորման և զարգացման գծով տնօրեն։ Ընկերության առաջին խաղերը շատ հաջող չէին և վաճառվում էին բավականին դանդաղ։ Հետո, անորոշության պայմաններում Սակագուտին որոշեց ստեղծել իր վերջին աշխատանքը (ինչպես պլանավորում էր այն ժամանակ), որը նա տվել է Final Fantasy անվանումը։ Խաղը թողարկվել է Ճապոնիայում 1987 թվականի դեկտեմբերի 18-ին Famicom հարթակի վրա (հայտնի է նաև որպես Nintendo Entertainment System): Խաղը անսպասելիորեն մեծ հաջողություն է ունեցել։ Բնականաբար, ընկերությունը փակելու ծրագրերը միանգամից մոռացվել են, և աշխատանքները սկսվել են Final Fantasy-ի շարունակության վրա։ 1991 թվականին Սակագուտին ստացել է ընկերության փոխնախագահի պաշտոնը, իսկ 1995 թվականին նա զբաղեցրել է նախագահի պաշտոնը Square LA, Inc-ում (այժմ Square USA, Inc.)՝ արևմտյան շուկայում ընկերության արտադրանքը խթանելու համար։ 
Final Fantasy վերջին տիտղոսը, որի վրա նա աշխատել է որպես խաղերի արտադրող Final Fantasy IX տեսախաղն էր։ Այնուամենայնիվ, Սակագուտին հետագայում մասնակցել է նաև Square ընկերության այնպիսի հայտնի նախագծերին, ինչպիսիք են Vagrant Story-ը և Kingdom Hearts-ը։
2001 թվականին Սակագուտին թողարկել է «Վերջին ֆանտազիան. Օծանելիք ներսում» անիմացիոն ֆիլմը, որը հիմնված է Final Fantasy խաղային շարքի վրա։ Չնայած քննադատները ջերմորեն ընդունել են աշխատանքը, սակայն տոմսերի վաճառքը ձախողվել է, ինչը լրջորեն ցնցել է Սքվերի դիրքը և ստիպել ընկերությանը միանալ իր մրցակիցներից մեկին՝ «Enix Corporation»-ին։
Սակագուտին այնուհետև կամավոր թողել է իր պաշտոնը Square-ի փոխնախագահի պաշտոնում և աշխատանքի անցել իր Mistwalker ընկերությունում, որը հիմնադրվել է 2001 թվականին JRPGs Xbox 360-ի համար։ Խաղերից առաջինը՝ «Կապույտ վիշապը», թողարկվել է 2006 թվականին, իսկ երկրորդ խոստացված խաղը՝ «Կորցրած ոդիսականը», թողարկվել է մեկ տարի անց։ 2007 թվականին նույնպես Mistwalker-ը թողարկել է ASH մարտավարական RPG խաղը` Archaic Sealed Heat Nintendo DS-ի համար։ Մինչ վերջերս Սակագուտին աշխատում էր նոր դերասանական խաղի վրա՝ Cry On, մինչև այդ չեղարկվել է 2008 թվականի դեկտեմբերին։ Նրա վերջին խոշոր նախագծերից մեկը The Last Story վահանակի դերային խաղն է։


== Խաղեր ==
Սակագուտին մասնակցել է հետևյալ խաղերի վերաբերյալ աշխատանքներին։


== Ծանոթագրություններ ==


== Արտաքին հղումներ ==
Հիրոնոբու Սակագուտին The Square Enix People Database կայքում Archived 2012-04-14 at the Wayback Machine.
(4229) Պլեվիցկայա

(4229) Պլեվիցկայա (անգլ.՝ Plevitskaya), աստերոիդ աստերոիդների հիմնական գոտում։ Հայտնաբերվել է 1971 թվականի հունվարի 22-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,373738 ա. մ., առավելագույնը մոտենում է 1,9529 ա. մ. հեռավորության վրա և հեռանում 2,7946 ա. մ.։ Արեգակի շուրջ մեկ ամբողջական պտույտ է կատարում 1335,82 երկրային օրվա ընթացքում, իր ուղեծրով շարժվելով միջինում 0,269498 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,16° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4229) Պլեվիցկայա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սկավառականետորդ (քանդակ)

«Սկավառականետորդ» (Դիսկոբոլ, հուն․՝ Δισκοβόλος, Diskobólos), մ.թ.ա. 5-րդ դարի հույն քանդակագործ Միրոնի (մ.թ.ա. 455) քանդակը։ Կրկնօրինակներից մեկը (հայտնաբերված 1781 թվականին Էսկվիլին բլուրում) պահվում է Հռոմի ազգային թանգարանում, Հռոմ։


== Պատմություն ==
«Սկավառականետորդի» բնօրինակը բրոնզաձույլ է, այն չի պահպանվել սակայն կան քանդակի հռոմեական արվեստի բազմաթիվ կրկնօրինակները։
Դիսկոբոլը քաջության, հոգևոր և ֆիզիկական ուժի մարմնացում է, դինամիկ մի ամբողջություն` կերտված անատոմիական ճշգրտությամբ։ Միրոնի քանդակը ոչ միայն պատմում է մի սկավառակ նետողի և մի մրցության մասին, այլև ամբողջացնում է օլիմպիական խաղերը` V դարի արվեստի մեջ տեղափոխելով։ Միրոնի ողջ ստեղծագործությունը կապված է իր ժամանակի հետ, իսկ «Դիսկոբոլն» իր արվեստի և արվեստով լեցուն ժամանակաշրջանի համագումարն է, որը ավանդվել է սերունդներին և ներկայացվել որպես դասական քանդակի օրինակ։
Քանդակը համարվում է ժամանակակից օլիմպիական շարժման խորհրդանիշը։


== Նկարագրություն ==
Սկավառականետորդը առանց հագուստի է, քանի որ պատկերված է օլիմպիական խաղերին մասնակցող մարզիկ, իսկ մրցությունների ժամանակ երիտասարդները մերկ էին հանդես գալիս։ Ըստ հին հունական ավանդության` մի վազորդ վազելու ընթացքում հանել է հանդերձը և հաղթել` այդպիսով սկիզբ գնելով օլիմպիական խաղերի առանց հագուստի ներկայանալուն։ 
«Դիսկոբոլը» բրոնզից է, սակայն մեզ հասած հռոմեական կրկնօրինակները մարմարից են։
Միրոնին լիարժեք հաջողվել է ցույց տալ պատանու շարժումը, ուժերի լարումը։ Մարզիկը քանդակված է հենց սկավառակը նետելու պահին։ Ատլետ հանգիստ է, բայց միևնույն ժամանակ լարված, ինչպես լարվում են ցանկացած մրցությունից, պայքարից առաջ։ Նետ ու աղեղ հիշեցնող կեցվածքը արդեն իսկ խոսում է լարման մասին։ Ձեռքերի դիրքը, որն էլ ավելի ընդգծված է քանդակի ռակուրսի շնորհիվ, ցույց է տալիս նետման թափը։ Մեծ ֆիզիկական լարումը հավասարակշռվում է ներդաշնակ կոմպոզիցիայով։
Սկավառակի նետումը Հին Հունաստանում բավականին տարածված մրցության տեսակ էր։ Դեռևս արխաիկ ժամանակաշրջանում քանդակագործները ստեղծում էին դիսկոբոլների քանդակներ, սակայն այս արձանները կամ ռելիեֆների կերպարները մեզ չեն հասել։ Երիտասարդները հանգիստ կանգնում էին` փոքր-ինչ առաջ դրված աջ ոտքով` հերոս-մարտիկի ավանդական դիրքով։ Մարզիկները սակայն այսպիսի կեցվածք էին ընդունում ցանկացած մրցությունից առաջ։ Քանդակում միայն սկավառակն է, որ հստակ պատկերացում է տալիս, թե ինչ «մարտի» է պատրաստվում պատանին։


== Պատկերասրահ ==

		
		
		
		
		
		


== Գրականություն ==
Ernst H. Gombrich, La storia dell'arte raccontata da Ernst H. Gombrich, Hong Kong, Leonardo Arte, 2002.
Charbonneux J, Martin R, Villard F, La Grecia classica, Perugia, Bur arte, 2005.
Woodford S. The Art of Greece and Rome. — Cambridge: Cambridge University Press, 1982. — 186 p. — ISBN 0521298733


== Ծանոթագրություններ ==


== Արտաքին հղումներ ==
Myron's Discobolus Archived 2014-10-07 at the Wayback Machine.  A discussion about the sculpture between Dr. Beth Harris & Dr. Steven Zucker on video at Khan Academy/Smarthistory
British Museum collection record, GR 1805.7-3.43 (Sculpture 250).
Skulpturhalle, Basel collection record (German), 69-30/SH 948
Capitoline Museum collection record, MC0241
3D preview
Դմիտրի Ուխտոմսկի

Դմիտրի Վասիլևիչ Ուխտոմսկի (1719, Q20699867?, Poshekhonsky Uyezd, Ռուսական թագավորություն - հոկտեմբերի 15 (26), 1774, Odoyev Uyezd, Kaluga Province, Մոսկվայի մարզ, Ռուսական կայսրություն), ռուս ճարտարապետ։


== Կենսագրություն ==
Սովորել է Մոսկվայի Մաթեմատիկական և նավարկային գիտությունների դպրոցում։ 1740-ական թվականների վերջերից ղեկավարել է Մոսկվայի ճարտարապետական և շինարարական աշխատանքները։ Ուխտոմսկու գործերից են՝ Տրոիցե-Սերգինյան մայրավանքի զանգակատունը, Մոսկվայում՝ Կարմիր դարպաս (1753-1757, չի պահպանվել) և Սենատի տունը (վերակառուցվել է 1753-1757), բնորոշ են XVIII դարի ռուսական բարոկկոյին։ Ուխտոմսկու գործունեությունը մեծ դեր է խաղացել Մոսկվայի հատակագծման ու կառուցապատման կարգավորման գործում։ Եղել է խոշոր մանկավարժ, ռուսական առաջին ճարտարապետական դպրոցի հիմնադիրը, ուր սովորել են Մ․ Ֆ․ Կազակովը, Ա․ Ֆ․ Կոկորինովը, Ի․ Ե․ Ստարովը և ուրիշներ։
Կատալ (այլ կիրառումներ)

Կատալ, կարող է վերաբերել՝

Կատալ - գետ Ռուսաստանում, Ժասատերի վտակը
Կատալ - կատալիզատորի ակտիվության չափման միավոր Միավորների միջազգային համակարգում
Մաուրո Գևգեոզյան

Մաուրո Կրեսպո Գևգեոզյան (իսպ.՝ Mauro Crespo Guevgeozián, մայիսի 10, 1986(1986-05-10), Մոնտեվիդեո, Ուրուգվայ), ուրուգվայահայ ֆուտբոլիստ, ով հանդես է գալիս պերուական «Սպորտ Բոյս» ակումբում։


== Կենսագրություն ==
Ծնվել է 1986 թվականին մայիսի 10-ին, Ուրուգվայի մայրաքաղաք Մոնտեվիդեոյում հայկական ընտանիքում։ Թիմի երկրպագուները նրան անվանում են El Armenio, որը նշանակում է հայ։ Մաուրոն ուրախությամբ է ընդունում իր հայ լինելու փաստը և իր մականունը։


== Կարիերա ==
Նա իր առաջին քայլերը կատարել է «Ֆենիքս Մոնտեվիդեո» թիմում, որտեղ 2006-2007 թվականներին թիմի հետ դարձավ Ուրուգվայի երկրորդ դիվիզիոնի չեմպիոն։ Ֆենիքս Մոնտեվիդեոից հեռանալուց հետո 2007 թվականին Մաուրոն հանդես է եկել Երևանի «Փյունիկի» կազմում՝ թիմի հետ հաղթելով 2007 թվականի Հայաստանի Բարձրագույն խումբի առաջնությունում։ Փյունիկում նա անցկացրել է 1 խաղ՝ Չեմպիոնների լիգայի առաջին որակավորման փուլում իռլանդական «Դերրի Սիթիի» դեմ։ «Փյունիկից» հեռանալուց հետո ձմեռային տրանսֆերային պատուհանի ժամանակ նա տեղափոխվեց «Սերրիտո» ակումբ, որտեղ նվաճեց Ուրուգվայի երկրորդ դիվիզիոնի կլաուսուրան։ 2008-09 մրցաշրջանում Գևգեոզյանը վերադարձավ «Ֆենիքս», որտեղ դարձավ է Ուրուգվայի երկրորդ դիվիզիոնի լավագույն ռմբարկու։ 2009-2011 թվականներին հանդես է եկել Չիլիի բարձրագույն դիվիզիոնի «Էվերտոն դե Վինյա դել Մար» թիմի կազմում։ Նա շատ լավ է հանդես գալիս այդ թիմում, սակայն 2011 թվականին վերադառնում է իր ծննդավայր Մոնտեվիդեո և հանդես գալիս տեղի «Պենյարոլ Մոնտեվիդեո» թիմում, որի հետ Ուրուգվայի առաջնության 2011-2012 մրցաշրջանում գրավում է 2-րդ տեղը։ Այդ մրցաշրջանում նա դառնում է 7 գոլի հեղինակ։ Չնայած հիանալի ելույթներին, Գևգեոզյանն այդ թիմում անցկացնում է ընդամենը 1 տարի և վերադառնում «Ֆենիքս», որտեղ նորից դառնում է թիմի առանցքային ֆուտբոլիստներից մեկը. «Պենյարոլի» դեմ 2 խաղում Գևգեոզյանը դառնում է 3 գոլի հեղինակ։
2013 թվականի հունվարին, նա տեղափոխվում է Պարագվայի «Լիբերտադ» ակումբ, որտեղ իր նորամուտը նշում է 2013 թվականին փետրվարի 11-ին Պարագվայի Պրիմիեր դիվիզոնի առաջին փուլում «Գուարանիի» դեմ խաղում։
2013 թվականից մինչ այժմ հանդես է գալիս «Ալիանսա Լիմա» ակումբում։
2013-14 մրցաշրջանում Պերուի ամենահեղինակավոր մրցաշարերից մեկում՝ «Ինկերի գավաթում» Գևգեոզյանը 10 խաղում խփել է 5 գոլ։ Հատկանշական է, որ նա իր բոլոր գոլերը խփել է գլխով։ «El Armenio»-ն պատժվում է երկու անգամ կարմիր քարտով, բայց, չնայած դրան, մարզչական շտաբը և երկրպագուները գոհ են իր խաղից, և, ըստ Պերուի մամուլի, ակումբը պատրաստվում է առաջարկել նրան նոր պայմանագիր։


== Հայաստանի ազգային հավաքական ==
Գևգեոզյանը Հայաստանի ազգային հավաքականին պետք է միանար 2012 թվականին նոյեմբերին, ինչպես հարցազրույցում նշել էր Հայաստանի ազգային հավաքականի նախկին գլխավոր մարզիչ Վարդան Մինասյանը։ Սակայն Մաուրոն չի կարողանում ժամանակին միանալ հավաքականին անձնական պատճառներով։
Մաուրոն ևս մեկ անգամ հավաքական է հրավիրվել 2013 թվականին փետրվարի 5-ին կայանալիք Լյուքսեմբուրգի դեմ խաղին մասնակցելու համար, սակայն չի կարողանում ընդհանուր հայտարարի գալ ՀՖՖ-ի հետ։
Մաուրոն իր նորամուտը հավաքականում նշեց 2014 թվականին մայիսի 27-ին կայացած Հայաստան - ԱՄԷ ընկերական խաղում՝ երկրորդ խաղակեսում դուրս գալով փոխարինման։ Դրանից չորս օր անց կայացած Ալժիրի հետ խաղը նա սկսեց մեկնարկային կազմում և փոխարինվեց ընդմիջումից հետո։


== Ծանոթագրություններ ==
Գերցեն (քաղաք)

Գերցեն (գերմ.՝ Gerzen), կոմունա Գերմանիայում, Բավարիա երկրամասում։ Գտնվում է Լանդսհուտ շրջանում։


== Ծանոթագրություններ ==


== Արտաքին հղումներ ==
Gerzen in Bildern
Արլին Դալ

Արլին Քերոլ Դալ (անգլ.՝ Arlene Carol Dahl, օգոստոսի 11, 1925(1925-08-11), Մինեապոլիս, Մինեսոտա, ԱՄՆ - նոյեմբերի 29, 2021(2021-11-29), Նյու Յորք շրջան, Նյու Յորք, Նյու Յորք, ԱՄՆ ), ամերիկյան դերասանուհի, Լորենցո Լամասայի մայրը։


== Կենսագրություն ==
Արլին Դալը ծնվել է 1925 թվականի օգոստոսի 11-ին Միներապոլիսում։ Նա դեռ փոքրուց հետաքրքրվել է թատրոնով։ Հաճախել է պարի հռետորական կուրսերի և դասերի։ Դպրոցն ավարտելուց հետո ընդունվել է տեղի դրամատիկական թատերախումբ, նաև որոշ ժամանակ աշխատել է որպես մոդել։ Նրա կինոդեբյուտը եղել է 1947 թվականին երաժշտական ֆիլմում «Իմ վայրի իռլանդական վարդը», և հետագա մի քանի տարիների ընթացքում Դալը հասել է առաջին հաջողությանը մեծ էկրանին։  Նրա մասնակցությամբ առավել հայտնի ֆիլմերից են «Ահաբեկչության գերիշխանությունը» (1949), «Թշնամու թիկունքում» (1950), «Երեք փոքր բառ» (1950), «Կարմիրի երանգը» (1956), «Ֆորտունան կին է» (1957) и «Ճանապարհորդություն Երկրի կենտրոնում» (1959)։
1954 թվականին Լեկս Բարկերից բաժանվելուց հետո, Արին Դալը ամուսնացել է արգենտինացի դերասան Ֆերնանդո Լամասի հետ, որից 1958 ունեցել է որդի (Լորենցո Լամասի), որը ծնողների նման դերասան է դարձել։ Որդու ծնվելուց հետո Դալը քիչ նկարահանվել և նվիրելէ իրեն ընտանիքին։ Հետագայում նա աշխատել է որպես լրագրող, գրող, ինչպես նաև ստեղծել է ներքնազգեստի և կոսմետիկայի սեփական գործը։ 1960 թվականին Լամասից բաժանվելուց հետո դերասանուհին կրկին ամուսնացել է։ Վերջին անգամ նա մեծ էկրանին հայտնվել է 1991 թվականին որդու Լորենցո Լամասի հետ՝ «Ռազմիկի գիշերը» ֆիլմում։ Կինոարտադրության մեջ ունեցած ներդրումի համար Հոլիվուդյան փառքի ծառուղում արժանացել է աստղի։


== Ֆիլմագրություն ==


== Ծանոթագրություններ ==
Մինկովցի (այլ կիրառումներ)

Մինկովցի, կարող է վերաբերել՝

Մինկովցի - գյուղ, Ուկրաինայի Ժիտոմիրի մարզի Անդրուշևկայի շրջանում
Մինկովցի - գյուղ, Ուկրաինայի Խմելնիցկիի մարզի Դունաևցիի շրջանում
Մինկովցի - գյուղ, Ուկրաինայի Խմելնիցկիի մարզի Սլավուտայի շրջանում
Լեսնոյ (Մարտինովսկի շրջան)

Անվան այլ կիրառումների համար տե՛ս՝ Լեսնոյ (այլ կիրառումներ)Լեսնոյ (ռուս.՝ Лесной), գյուղ (խուտոր) Ռուսաստանի Դաշնության Ռոստովի մարզի Մարտինովսկի շրջանում։ Մտնում է Մալո-Օռլովսկի գյուղական համայնքի կազմի մեջ։
Քրմանկա վանք

Քրմանկա վանք, վանք Մեծ Հայքի Ուտիք նահանգի Շակաշեն գավառում։


== Ծանոթագրություններ ==
Ցեղասպանությունը վերապրածների ծննդավայրերը Լիբանանի տապանագրերում (գիրք)

«Ցեղասպանությունը վերապրածների ծննդավայրերը Լիբանանի տապանագրերում» (անգլ.՝ The birthplaces of Genocide survivors in the epitaphs of Libanon, ռուս.՝ Места рождения переживших Геноцид армян в надгробных надписях Ливана), Հայկական ճարտարապետությունն ուսումնասիրող հիմնադրամի կողմից 2018 թվականին հրատարակված «ՀՃՈՒ գիտական ուսումնասիրություններ» շարքի թվով 18-րդ գիրքը (ԺԸ)։ Այն հեղինակել է Բեյրութ քաղաքում բնակվող Լոռի Թաշճյանը։ Տպագրվել է եռալեզու տարբերակով՝ հայերեն, անգլերեն և ռուսերեն։ Գիրքը ներկայացնում է Արևմտյան Հայաստանում և Օսմանյան կայսրության այլ վայրերում ծնված, 1914-1923 թվականներին թուրքերի կողմից իրականացրած Հայոց ցեղասպանությունը վերապրած և Լիբանանում հաստատված հայերի տապանաքարերի արձանագրությունները։
Հասցեագրվում է հայ ժողովրդի պատմությամբ հետաքրքրվողներին։ Ներկայացված են նաև պատմական և ժամանակակից լուսանկարներ, ինչպես նաև գծապատկերներ և տապանաքարերի գրությունների արտատպումներ։ Աշխատությունը հրատարակվել է Հայկական ճարտարապետությունն ուսումնասիրող հիմնադրամի գիտական խորհրդի երաշխավորությամբ։ Գրքի նախահրատարակչական աշխատանքները հովանավորել է Հայաստանի Հանրապետության մշակույթի նախարարությունը, իսկ տպագրությունն իրականացվել է Հայկական ճարտարապետությունն ուսումնասիրող հիմնադրամի միջոցներով։ Հասցեագրվում է հայ ժողովրդի պատմությամբ հետաքրքրվողներին։


== Ծանոթագրություններ ==
Իվատե (պրեֆեկտուրա)

Իվատե (ճապ.՝ 岩手県 Իվատե կեն), պրեֆեկտուրա Ճապոնիայում, որը գտնվում է Տոհոկու տարածաշրջանում։ Վարչական կենտրոնը Մորիոկա քաղաքն է։
Ռոբերտս շրջան (Տեխաս)

Անվան այլ կիրառումների համար տե՛ս՝ Ռոբերտս շրջան (այլ կիրառումներ)Ռոբերտս շրջան (անգլ.՝ Roberts County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.393 կմ² է, բնակչությունը՝ 887 մարդ (2000 թվականի տվյալներով)։ Շրջկենտրոնն է Մայամի բնակավայրը։ Կազմավորվել է 1876 թվականին։
Սերյոդկա (գյուղ, Պսկովսկի շրջան)

Սերյոդկա (ռուս.՝ Серёдка), գյուղ Ռուսաստանի Պսկովի մարզի Պսկովսկի շրջանի կազմում։
Բնակչությունը 2010 թվականին գրանցված տվյալներով կազմում էր 3253 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(207) Հեդդա

(207) Հեդդա (անգլ.՝ Hedda), աստերոիդ աստերոիդների հիմնական գոտում։ Հայտնաբերվել է 1879 թվականի հոկտեմբերի 17-ին Յոհան Պալիսայի կողմից Պուլայում։
Միջին հեռավորությունը Արեգակից կազմում է 2,284055 ա. մ., առավելագույնը մոտենում է 2,2166 ա. մ. հեռավորության վրա և հեռանում 2,3515 ա. մ., իսկ Երկրի ուղեծրին Հեդդա աստերոիդը նվազագույնը մոտենում է 1,209 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1260,84 երկրային օրվա ընթացքում, իր ուղեծրով շարժվելով միջինում 0,285525 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,8° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(207) Հեդդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իսմագիլովո (գյուղ, Դաոլեկանովսկի շրջան)

Անվան այլ կիրառումների համար տե՛ս՝ ԻսմագիլովոԻսմագիլովո (ռուս.՝ Исмагилово, բաշկիրերեն՝ Исмәғил), գյուղ Ռուսաստանի, Բաշկորտոստան հանրապետության Դաոլեկանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 148 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարլ Կաուցկի

Կարլ Կաուցկի (գերմ.՝ Karl Kautsky, հոկտեմբերի 16, 1854(1854-10-16)[…], Պրահա, Բոհեմիայի թագավորություն, Չեխական թագի հողեր, Ավստրիական կայսրություն - հոկտեմբերի 17, 1938(1938-10-17)[…], Ամստերդամ, Նիդերլանդներ), գերմանական սոցիալ-դեմոկրատիայի և II Ինտերնացիոնալի առաջնորդ ու տեսաբան, ցենարիզմի գաղափարախոս, սկզբում մարքսիստ, հետագայում՝ ռենեգատ։


== Աշխատանքային գործունեություն ==
1880-1890-ական թվականներին մի շարք աշխատություններում և հոդվածներում պրոպագանդել է մարքսիստական գաղափարներ, սակայն թույլ է տվել օպորտունիստական սխալներ։ ՌՍԴԲՊ II համագումարից (1903) հետո պաշտպանում էր մենշևիկներին։ Առաջին համաշխարհային պատերազմին նախորդող տարիներին Կաուցկին տանելով ռեիզիոնիստների հետ հաշտվողական գիծ՝ աջակցել է ռուսական սոցիալ-դեմոկրատիայի լիկվիդատորներին, բացասել մարքսիստական փիլիսոփայության կուսակցականությունը, հեռացել բանվորական հեղափոխական շարժումից։ Նա ըստ էության բացասում էր պրոլետարական հեղափոխության անխուսափելիությունը։ Հոկտեմբերյան սոցիալիստական մեծ հեղափոխությունն ընդունեց թշնամաբար, հանդես եկավ պրոլետարիատի դիկտատուրայի դեմ՝ պաշտպանելով բուրժուական դեմոկրատիան։ Լենինը «Պրոլետարական հեղափոխությունը և ռենեգատ Կաուցկին» աշխատությունում քննադատել է Կաուցկուն։ Ժամանակակից ԱԺ սոցիալիստները Կաուցկիի օպորտունիստական և ռևիզիոնիստական հայացքներն օգտագործում են ռեֆորմիստական քաղաքականության հիմնավորման համար։

Գործավոր դասակարգը, Բոստոն, 1905։
ժամանակակից ազգայնություն, Թիֆլիս, 1905։
Ազգությունների հարցը Ռուսաստանում, Թիֆլիս, 1906։
Կարլ Մարքսի տնտեսական ուսմունք


== Մատենագիտություն ==
Троцкий Л. Карл Каутский
Троцкий Л. Коммунизм и терроризм
Ленин В. И. Пролетарская революция и ренегат Каутский Archived 2012-09-04 at the Wayback Machine.
Жиль Дове Ренегат Каутский и его ученик Ленин
С. М. Брайович Карл Каутский — эволюция его воззрений


== Ծանոթագրություններ ==


== Արտաքին հղումներ ==
Karl Kautsky Internet Archive, Marxists Internet Archive, www.marxists.org/
Kautsky post card Archived 2016-03-03 at the Wayback Machine.
Բարբուր շրջան (Ալաբամա)

Անվան այլ կիրառումների համար տե՛ս՝ Բարբուր շրջան (այլ կիրառումներ)Բարբուր (անգլ.՝ Barbour County), ԱՄՆ Ալաբամա նահանգի շրջաններից մեկը։ Ընդհանուր տարածությունը 2.292 կմ² է, բնակչությունը՝ 27.457 մարդ (2010 թ. տվյալներով)։ Շրջկենտրոնն է Քլեյտոն բնակավայրը։ Կազմավորվել է 1832 թ.։


== Ծանոթագրություններ ==
Չեպելյովո (գյուղ, Չեխովսկի շրջան)

Չեպելյովո (ռուս.՝ Чепелёво), գյուղ Ռուսաստանի Մոսկվայի մարզի Չեխովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եվգենի Գալունով

Եվգենի Ալեքսանդրովիչ Գալունով (ռուս.՝ Евгений Александрович Галунов, նոյեմբերի 25, 1931(1931-11-25), Լենինգրադ, ՌԽՖՍՀ, ԽՍՀՄ - օգոստոսի 2, 1999(1999-08-02), Սանկտ Պետերբուրգ, Ռուսաստան), ռուս խորհրդային նկարիչ, Սանկտ Պետերբուրգների նկարիչների միության (մինչև 1992 թվականը՝ ՌԽՖՍՀ նկարիչների միության Լենինգրադի կազմակերպություն)։


== Կենսագրություն ==
Եվգենի Գալունովը ծնվել է 1931 թվականի նոյեմբերի 25-ին Լենինգրադում։ 1961 թվականին ընդունվել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտ։  1967 թվականին ավարտել է ինստիտուտը Վիկտոր Օրեշնիկովի արվեստանոցում՝ ստանալով գեղանկարչության նկարչի որակավորում։ Դիպլոմային աշխատանքը եղել է «Անդրեյ Ռուբլյով» նկարը։
Մասնակցել է ցուցահանդեսների  1967 թվականից՝ իր աշխատանքները ներկայացնելով Լենինգրադի կերպարվեստի առաջատար վարպետների ստեղծագործությունների հետ միասին։ Նկարել է դիմանկարներ, բնանկարներ, ժանրային նկարներ։ Եղել է ՌԽՖՍՀ նկարիչների միության Լենինգրադի կազմակերպության (1992 թվականից՝ Սանկտ Պետերբուրգի նկարիչների միություն) անդամ։ Եվգենի Գալունովի ստեղծած նկարների թվում են՝ «Ազատ օր» (1970), «Հաց», «Գյուղ։ 1930-ական թվականներ» (երկուսն էլ 1972), «Լենինգրադի նոր շրջանը» (1975), «Լենինգրադ» (1980) և այլ նկարներ։
Մահացել է 1999 թվականի օգոստոսի 2-ին Լենինգրադում, կյանքի 68-րդ տարում։
Եվգենի Գալունովի ստեղծագործությունները պահվում են թանգարաններում և մասնավոր հավաքածուներում Ռուսաստանում և արտասահմանում։


== Ծանոթագրություններ ==


== Աղբյուրներ ==
Выставка произведений ленинградских художников, посвящённая 25-летию победы над фашистской Германией. Каталог. — Л: Художник РСФСР, 1972. — с.6.
По родной стране. Выставка произведений художников Ленинграда. 50 Летию образования СССР посвящается. Каталог. — Л: Художник РСФСР, 1974. — с.11.
Наш современник. Зональная выставка произведений ленинградских художников 1975 года. Каталог. — Л: Художник РСФСР, 1980. — с.13.
Зональная выставка произведений ленинградских художников 1980 года. Каталог. — Л: Художник РСФСР, 1983. — с.12.
Справочник членов Ленинградской организации Союза художников РСФСР. — Л: Художник РСФСР, 1987. — с.28.
Matthew Cullerne Bown. A Dictionary of Twentieth Century Russian And Soviet Painters. 1900 — 1980s. — London: Izomar Limited, 1998.
Иванов С. В. Неизвестный соцреализм. Ленинградская школа. — Санкт-Петербург: НП-Принт, 2007. — с.398, 399. ISBN 5-901724-21-6, ISBN 978-5-901724-21-7.
Юбилейный Справочник выпускников Санкт-Петербургского академического института живописи, скульптуры и архитектуры имени И. Е. Репина Российской Академии художеств. 1915—2005. — Санкт Петербург: «Первоцвет», 2007. — с.98.
(3882) Ջոնկոքս

(3882) Ջոնկոքս (անգլ.՝ Johncox), աստերոիդ աստերոիդների հիմնական գոտում։ Հայտնաբերվել է 1962 թվականի սեպտեմբերի 7-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 2,451973 ա. մ., առավելագույնը մոտենում է 2,1199 ա. մ. հեռավորության վրա և հեռանում 2,784 ա. մ.։ Արեգակի շուրջ մեկ ամբողջական պտույտ է կատարում 1402,4 երկրային օրվա ընթացքում, իր ուղեծրով շարժվելով միջինում 0,256703 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3882) Ջոնկոքս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դաննա Գարսիա

Դաննա Մարիա Գարսիա Օսունան (փետրվարի 4, 1978(1978-02-04), Մեդելյին, Կոլումբիա), կոլումբիական երգչուհի և դերասանուհի։ Խաղացել է Տելեմունդոյի մի շարք հեռուստանովելներում։ Նա կոլումբիացի հայտնի երգչուհի Կլաուդիա Օսունայի դուստրն է։


== Ֆիլմագրություն ==


== Ծանոթագրություններ ==


== Արտաքին հղումներ ==
Պաշտոնական կայք Archived 2017-04-26 at the Wayback Machine.
Danna Garcia Signed as the Newest Latina Face of Maybelline New York Archived 2006-10-22 at the Wayback Machine.
Երկրպագուների կայք